Muutettu ehdotus Euroopan parlamentin ja neuvoston direktiivi kuluttajalle myytäväksi tarkoitettujen elintarvikkeiden merkintöjä, esillepanoa ja mainontaa koskevan jäsenvaltioiden lainsäädännön lähentämisestä annetun direktiivin 79/112/ETY muuttamisesta /* KOM/99/0339 lopull. - COD 97/0027 */



Virallinen lehti nro C 177 E , 27/06/2000 s. 0011 - 0013



Muutettu ehdotus: EUROOPAN PARLAMENTIN JA NEUVOSTON DIREKTIIVI kuluttajalle myytäväksi tarkoitettujen elintarvikkeiden merkintöjä, esillepanoa ja mainontaa koskevan jäsenvaltioiden lainsäädännön lähentämisestä annetun direktiivin 79/112/ETY muuttamisesta 1. PERUSTELUT JOHDANTO Euroopan parlamentti on tarkastellut ensimmäisessä käsittelyssä elintarvikkeiden merkintöjä ja esillepanoa koskevan neuvoston direktiivin 79/112/ETY muuttamisesta tehtyä ehdotusta, joka koskee erityisesti alkoholijuomien ainesosien merkintöjä koskevia yksityiskohtaisia sääntöjä (COM(97) 20 final). Esittelijä Horst Schnellhardt tuki komission aloitetta ja lisäsi siihen 13 tarkistusta (vrt. PE 223.804). Ennen täysistuntoa lisättiin vielä 11 tarkistusta. Tarkistuksista 10 hyväksyttiin erittäin vähäisellä enemmistöllä ja kaksi tarkistusta otettiin mukaan vain osittain. 2. KOMISSION EHDOTUKSEN TARKOITUS Direktiivin 79/112/ETY alkuperäisen toisinnon 6 artiklan 3 kohdassa säädetään seuraavaa: "Yli 1,2 tilavuusprosenttia alkoholia sisältävien juomien osalta neuvosto päättää komission ehdotuksesta ainesosien merkitsemistä ja mahdollisesti alkoholipitoisuuden ilmoittamista koskevista säännöksistä neljän vuoden kuluessa tämän direktiivin tiedoksi antamisesta." Komissio ehdotti tämän säännöksen mukaisesti lokakuussa 1982 direktiivin muuttamista siten, että alkoholijuomapulloihin olisi pakollista merkitä alkoholipitoisuus ja luettelo ainesosista. Ehdotus hyväksyttiin kuitenkin vain osittain alkoholipitoisuutta koskevalla direktiivillä 86/197/ETY. Toinen osa kyseisestä ehdotuksesta otettiin uudelleen esiin, kun neuvostoon lähetettiin huhtikuussa 1992 ehdotus direktiivin 79/112/ETY muuttamisesta. Tällöin kyseessä oli oluen puhtausvaatimuksia koskevaan lakiin liittyvässä asiassa 178/84 12.3.1987 annetun tuomion vaikutukset. Koska määräenemmistöä ei saatu, ehdotuksesta poistettiin alkoholijuomien ainesosien luetteloa koskeva osuus kesäkuussa 1995 yhteistä kantaa vahvistettaessa. Koska asia ei edennyt, jotkut jäsenvaltiot antoivat kansallisia säännöksiä ainesosaluettelon tekemiseksi pakolliseksi tiettyjen alkoholijuomien, erityisesti oluen, kohdalla. Koska kyseisten säännösten soveltaminen uhkaa aiheuttaa uusia kaupan esteitä ja kuluttajien on tarpeen saada tietoja, komissio on päättänyt antaa uuden alaa koskevan ehdotuksen. Tämän ehdotuksen sisältö muodostaa ensimmäisen osuuden. Siinä määritetään menettely alkoholijuomien ainesosien merkintöjä koskevien yksityiskohtaisten sääntöjen antamiseksi, sillä direktiivin 79/112/ETY periaatteita ei voida soveltaa kyseisiin tuotteisiin niiden erityisluonteen vuoksi. 3. EUROOPAN PARLAMENTIN ENSIMMÄINEN KÄSITTELY Komission helmikussa 1997 toimittamasta ehdotuksesta keskusteltiin kiivaasti pääasiassa menettelytapa-asioista vastaavassa parlamentin valiokunnassa. Sen 4.1.1999 antamassa mietinnössä esitetään ehdotuksen hyväksymistä edellyttäen, että siihen tehdään 13 tarkistusta. Ennen täysistuntoa siihen lisättiin vielä 11 tarkistusta. Elintarvikkeiden merkintöjä koskevan direktiivin 79/112/ETY muutosehdotusta käsiteltiin Euroopan parlamentin ensimmäisessä käsittelyssä 24.2.1999. Tarkistukset 1, 2, 3, 4, 5, 6, 7, 8, 22 ja 13 hyväksyttiin ja tarkistukset 14 ja 15 hyväksyttiin ainoastaan osittain. 4. PÄÄTELMÄT Komissio hyväksyi seuraavat tarkistukset: - johdanto-osan kappaleessa viittaus korkean terveyden tason saavuttamiseen ja kuluttajien terveyden suojelemiseen sekä sisämarkkinoiden ylläpitämiseen siltä osin kuin tarkistus selkiyttää ehdotuksen soveltamisalaa (tarkistus 3). - ainesosien merkitsemistä koskevien yksityiskohtaisten sääntöjen antamisen määräajan jatkaminen 3 vuodesta 5 vuoteen. Perusteena on kyseisten tuotteiden erityisluonne ja menettelyn pituus (osa tarkistuksesta 14). Myös päivämäärää, 1. heinäkuuta 1998, on mukautettava. - maininta siitä, että muita 17 artiklan soveltamisalaan kuuluvia tuotteita on useita luokkia (osa tarkistuksesta 14). Kyse on tekstin tarkennuksesta, jossa asiasisältöä ei muuteta. - tarkempi viittaus maustettuihin juomiin siinä määrin, kun tämä selkiyttää tekstiä (osa tarkistuksesta 15). Komissio on periaatteessa hyväksynyt seuraavat tarkistukset muttei niiden sanamuotoa: - elintarvikealan tiedekomitean kuuleminen. Komissio katsoo, että kyseisen komitean kuuleminen on perusteltua asiaan liittyvien terveydellisten kysymysten vuoksi. Se ehdottaa samaa sanamuotoa, jota on jo käytetty muissa samankaltaisissa säädöksissä (tarkistukset 4 ja 13). Komissio on hylännyt seuraavat tarkistukset: - perustamissopimuksen 153 (ex artiklan 129A) artiklan lisäämisen toiseksi oikeusperustaksi. Tätä lisäystä ei tarvita, koska 95 (ex artiklan 100A) artiklan avulla jo katetaan kuluttajansuoja (tarkistus 1). - maininta "limuviinoista", jotka saattaisivat aiheuttaa vahinkoa perinteisille juomille ja luoda vääristynyttä kilpailua niiden kanssa, sekä tarve laatia ohjeisto. Tällaisen tarkistuksen paikka ei ole direktiivissä 79/112/ETY (tarkistus 2). - perustamissopimuksen 251 (ex artiklan 189B) artiklassa määrätyn menettelyn (yhteispäätösmenettely) käyttäminen direktiiviin 79/112/ETY liittyviä yksityiskohtaisia sääntöjä vahvistettaessa. Kyseisessä menettelyssä ei oteta huomioon tiettyjen tuotteiden (viinit, alkoholijuomat, maustetut viinit ym.) voimassa olevaa yhteisön lainsäädäntöä (tarkistukset 5, 6 ja 7). Lisäksi Euroopan parlamentti äänesti uusista johdanto-osien kappaleista mutta hylkäsi niihin liittyvän artiklan. - se, etteivät jäsenvaltiot voi turvautua yhdenmukaistamatta jättämiseen kyseisten tuotteiden vapaan liikkuvuuden rajoittamiseksi (tarkistus 8). Kyseistä periaatetta valvotaan perustamissopimuksella ja siihen liittyvällä oikeuskäytännöllä eikä sitä ole syytä toistaa direktiivissä. - oluen, siiderin ja päärynäviinin lisääminen 1 artiklan a kohtaan (osa tarkistuksesta 15). Tämänkaltaisista juomista ei ole annettu yhteisön lainsäädäntöä, joten ne eivät kuulu kyseiseen luetteloon. - ainesosien luetteloa edeltävän maininnan muotoilu (tarkistus 22). Tämä tarkistus koskee ainoastaan joitakin kielitoisintoja. Muutettu ehdotus: EUROOPAN PARLAMENTIN JA NEUVOSTON DIREKTIIVI kuluttajalle myytäväksi tarkoitettujen elintarvikkeiden merkintöjä, esillepanoa ja mainontaa koskevan jäsenvaltioiden lainsäädännön lähentämisestä annetun direktiivin 79/112/ETY muuttamisesta (ETA:n kannalta merkityksellinen teksti) EUROOPAN PARLAMENTTI JA EUROOPAN UNIONIN NEUVOSTO, jotka ottavat huomioon Euroopan yhteisön perustamissopimuksen ja erityisesti sen 95 a artiklan, ottavat huomioon komission ehdotuksen (1), (1) EYVL C 106, 4.4.1997, s. 5. ottavat huomioon talous- ja sosiaalikomitean lausunnon (2), (2) EYVL C 287, 22.9.1997, s. 59. noudattavat perustamissopimuksen 251 artiklassa tarkoitettua menettelyä, sekä katsovat, että (1) direktiivin 79/112/ETY 6 artiklan 3 kohdassa säädetään, että "yli 1,2 tilavuusprosenttia alkoholia sisältävien juomien osalta neuvosto päättää komission ehdotuksesta ainesosien merkitsemistä koskevista säännöksistä neljän vuoden kuluessa tämän direktiivin tiedoksi antamisesta", (2) korkean terveyden tason saavuttamiseksi ja kuluttajien terveyden suojelemiseksi on varmistettava, että kuluttaja saa elintarvikealalla erityisesti alkoholipitoisten juomien osalta asianmukaista tietoa muun muassa merkinnästä, jossa luetellaan ainesosat; tämä on entistä tärkeämpää, kun otetaan huomioon, että viime vuosina markkinoille on tullut yhä useampia alkoholipitoisia juomia, jotka on koostumuksen ja esillepanon perusteella selkeästi kehitetty nuorisoa varten; lisäksi alkoholipitoisten juomien merkitsemistä koskevien yleisten säännösten antaminen on välttämättömiä näiden tuotteiden sisämarkkinoiden luomista ja ylläpitämistä varten, (3) jäsenvaltiot eivät ole hyväksyneet komission tämän neuvotteluvaltuutuksen (3) osana tekemiä aiempia ehdotuksia, (3) EYVL C 281, 26.10.1982, s. 3 ja EYVL C 122, 14.5.1992, s. 12. (4) olisi syytä ottaa huomioon Euroopan yhteisöjen tuomioistuimen kyseisen ajankohdan jälkeen omaksumasta oikeuskäytännöstä johtuvat seikat, jotka koskevat alkoholijuomien merkintöjä (4), (4) Peruste: Tuomioistuimen tuomio "Laki oluen puhtaudesta" asiassa 178/84, annettu 12.3.1987, ja erityisesti perustelut 35 ja 36. (5) yhteisön lainsäätäjän on säädettävä tästä oikeuskäytännöstä johtuvista toimenpiteistä, ja (6) komission päätöksessä 97/579/EY (5) perustettua elintarvikealan tiedekomiteaa on kuultava kaikista direktiiviin 79/112/ETY liittyvistä kysymyksistä, jotka voivat vaikuttaa kansanterveyteen, (5) EYVL L 237, 28.8.1997, s. 18. OVAT ANTANEET TÄMÄN DIREKTIIVIN: 1 artikla 1) Korvataan direktiivin 79/112/ETY 6 artiklan 3 kohta seuraavasti: "3. Yksityiskohtaiset säännöt yli 1,2 tilavuusprosenttia alkoholia sisältävien juomien ainesosien merkitsemisestä annetaan viiden vuoden kuluessa 1 päivästä heinäkuuta 2000 - kuluttajalle myytäväksi esillepantavien viinien (6) mukaan lukien kuohuviinit (7), väkevien viinien ja helmeilevien viinien (8) osalta, (6) Neuvoston asetus (ETY) N:o 2392/89, EYVL L 232, 9.8.1989, s. 13. (7) Neuvoston asetus (ETY) N:o 2333/92, EYVL L 231, 13.8.1992, s. 9. (8) Neuvoston asetus (ETY) N:o 3895/91, EYVL L 368, 31.12.1991, s 1. - osittain käyneen rypälemehun osalta6, - alkoholijuomien (9) osalta, (9) Neuvoston asetus (ETY) N:o 1576/89, EYVL L 160, 12.6.1989. s. 1. - maustettujen viinien, maustettujen viinipohjaisten juomien ja maustettujen viinistä valmistettujen juomasekoitusten osalta (10) (10) Neuvoston asetus (ETY) N:o 1601/91, EYVL L 149, 14.6.1991, s. 1. niihin sovellettavien yhteisön erityissäännöksien puitteissa. b) muiden tuotteiden kunkin luokan osalta 17 artiklassa säädetyn menettelyn mukaisesti. Näiden menettelyjen mukaisesti annettavat yksityiskohtaiset säännöt on pantava täytäntöön samanaikaisesti tämän kohdan a ja b alakohdassa tarkoitettujen juomien osalta. Kaikkien näiden tuotteiden ainesosien luettelon edellä on oltava ilmaisu: "valmistettu käyttäen"." 2) Lisätään artikla seuraavasti: "14 a artikla Elintarvikealan tiedekomiteaa on kuultava kaikista tätä direktiiviä koskevista kysymyksistä, jotka voivat vaikuttaa kansanterveyteen." 2 artikla Tämä direktiivi on osoitettu kaikille jäsenvaltioille. Tehty Brysselissä Euroopan parlamentin puolesta Neuvoston puolesta Puhemies Puheenjohtaja